ABŞ FLEX Proqramını elan edib 
Proqram bir il müddətində ABŞ orta məktəblərində təhsil almaq imkanı verir
FLEX Proqramı Azərbaycandan olan məktəb şagirdləri üçün ABŞ-da bir tədris ili müddətində amerikalı ailədə yaşamaq və Amerika orta məktəbində təhsil almaq imkanı verən təqaüdlər təqdim edir. Bu barədə ABŞ-ın Azərbaycandakı səfirliyi məlumat yayıb. FLEX proqramı ABŞ Dövlət Departamentinin Təhsil və Mədəniyyət İşləri üzrə Bürosu tərəfindən maliyyələşdirilir. Onlayn müraciət üçün son tarix 15.01.2016-cı ildir. Proqram və müraciiətlə bağlı geniş məlumatı bu internet saytı vasiətəsi ilə edə bilərsiniz: 2016-2017-ci il FLEX proqramı üzrə şagirdlər üçün nəzərdə tutulan tələblər bunlardır: -15 fevral 1998-ci il- 15 iyul 2000-ci il tarixləri arasında anadan olmalı; - Ərizə qəbulu dövründə 11-ci sinifdə təhsil almalı və FLEX proqramı üzrə ABŞ-a yola düşməzdən əvvəl orta məktəbi bitirməli; - Hərbi xidməti bitirməyi tələb olunan 11-ci sinif şagirdləri proqramda iştirak edə bilməzlər; - Məktəbdə “yaxşı” və ya “əla” qiymətlərlə oxumalı; - İngilis dilini bilməli və ərizə qəbulu dövründə ingilis dili bacarığını nümayiş etdirməli; - Azərbaycan Respublikası vətəndaşı olmalı və xarici pasport ala bilmək imkanına malik olmalı; - ABŞ-a viza almaq tələblərinə uyğun olmalı; -Son 5 ildə ABŞ-da 3 aydan çox yaşamamış olmalı. Səfrilik bildirir ki, proqramda iştirak etmək istəyənlər programflex@gmail.com elektron poçt ünvanı vasitəsilə yaza və ya (051) 660 00 48 nömrəsi ilə zəng edə bilər.